stanford-oval/wikipedia huggingface dataset:
Lee Van Cleef

| Lee Van Cleef |
| --- | --- |
 Lee Van Cleef elokuvassa Kosto odottaa (1967).
Henkilötiedot
Koko nimi:  Clarence Leroy Van Cleef Jr.
Syntynyt: 9. tammikuuta 1925 Somerville, New Jersey
Kuollut: 16. joulukuuta 1989 (64 vuotta) Oxnard, Kalifornia
Näyttelijä
Aktiivisena:  1952–1989
Palkinnot
 Golden Boot (1983)  Star Hollywood Walk of Fame (1983)  Laurel Awards for Best Action Performance (1968,1970) 
Aiheesta muualla
www.briansdriveintheater.com/leevancleef.html
IMDb 
Elonet
Lee Van Cleef (oik. Clarence Leroy Van Cleef, Jr.; 9. tammikuuta 1925 Somerville, New Jersey – 16. joulukuuta 1989 Oxnard, Kalifornia) oli yhdysvaltalainen elokuvanäyttelijä. Hän esiintyi yli 170 elokuva- ja televisioroolissa lähes 40 vuotta kestäneen uransa aikana. Parhaiten hänet tunnetaan spagettiwesternien ja toimintaelokuvien tähtenä, erityisesti Sergio Leonen ohjaamista Dollaritrilogian elokuvista Vain muutaman dollarin tähden (1965) ja Hyvät, pahat ja rumat (1966).
Nuoruus ja asepalvelus

Van Cleef syntyi New Jerseyssä vuonna 1925. Hänen isänsä oli apteekkari Clarence LeRoy Van Cleef Sr. ja hänen äitinsä konserttipianisti Marion Levinia Van Fleet. Hänellä oli osittain hollantilaiset sukujuuret. Lee valmistui lukiosta jo 17-vuotiaana päästäkseen liittymään Yhdysvaltain laivastoon syyskuussa 1942.
Sotilaskoulutuksensa jälkeen Van Cleef komennettiin ensin sukellusveneiden torjunta-alukselle ja hän vietti ensimmäiset 10 kuukautta partioimalla Karibialla etsiessään saksalaisia sukellusveneitä. Myöhemmin hän toimi kaikuluotainmiehenä miinanraivaaja USS Incrediblella, joka partioi Välimerellä ja osallistui vuonna 1944 Operaatio Dragoon-maihinnousuun Etelä-Ranskassa. Tammikuussa 1945 alus siirtyi raivaamaan miinoja Mustallemerelle. Hänet kotiutettiin aktiivipalveluksesta maaliskuussa 1946 ensimmäisen luokan kaikuluotainmiehenä (SO1). Hänelle myönnettiin muun muassa Bronze Star ja World War II Victory mitalit.
Ura

Pian sodan jälkeen Van Cleef aloitti näyttelijänuransa. Hänen ensimmäinen roolinsa oli vuonna 1952 valmistuneessa lännenelokuvaklassikossa Sheriffi. Suuren yleisön tietoisuuteen hän kuitenkin tuli roolisuorituksistaan Sergio Leonen dollaritrilogia-klassikoissa Vain muutaman dollarin tähden sekä Hyvät, pahat ja rumat, joissa hän toimi Clint Eastwoodin vastanäyttelijänä. Eastwoodin siirryttyä tämän jälkeen Hollywoodiin toimintaelokuvien pariin, jatkoi Van Cleef edelleen lännenelokuvien parissa. 1960-luvun loppupuolella ja 1970-luvun alkupuolella hänet nähtiin muiden muassa Gianfranco Parolinin Sabata-trilogian ensimmäisessä ja viimeisessä osassa Sabata – salaperäinen ratsastaja ja Sabatan paluu, sekä elokuvassa Kosto odottaa. Yhdysvaltalaisista lännenelokuvista tunnetuimpia ovat muun muassa Mies joka ampui Liberty Valancen sekä 7 rohkeata miestä -elokuvan kolmas jatko-osa Seitsemän rohkean kosto.
1980-luvulle tultaessa lännenelokuvien kulta-aika oli jo takana päin. Van Cleef kuitenkin jatkoi uraansa erilaisten toimintaelokuvien parissa. Hän muun muassa esitti pääosaa Master Ninja -nimisessä elokuvasarjassa sekä joissakin muissa toimintaelokuvissa, kuten John Carpenterin kulttimaineen saavuttaneessa klassikossa Pako New Yorkista ja Chuck Norrisin tähdittämässä The Octagon – hiljaiset tappajat -elokuvassa.
Yksityiselämä

Van Cleef oli naimisissa kolme kertaa. Ensimmäinen avioliitto oli Patsy Ruth Kahlen kanssa vuonna 1943. Heillä oli kolme lasta ja he erosivat vuonna 1958. Toinen avioliitto solmittiin Joan Dranen kanssa vuonna 1960, mutta he erosivat vuonna 1974. Kolmannen ja viimeisen avioliiton hän solmi Barbara Havelonen kanssa vuonna 1976 ja he olivat yhdessä Van Cleefin kuolemaan asti.
Van Cleef menetti oikean kätensä keskisormen viimeisestä nivelestä rakentaessaan tyttärelleen leikkimökkiä.
Van Cleef kärsi sydänsairaudesta jo 1970-luvun loppupuolella ja hänelle asennettiin sydämentahdistin 1980-luvun alkupuolella. Hän jatkoi näyttelemistä aina kuolemaansa asti. Van Cleef kuoli sydänkohtaukseen vuonna 1989. Toissijaiseksi kuolinsyyksi hänelle oli diagnosoitu kurkkusyöpä.
Van Cleef on haudattu Forest Lawn Memorial Park Cemetery -hautausmaalle Hollywood Hillsissä Kaliforniassa. Hänen hautalaatassa on kirjoitus, joka viittaa hänen moniin roolisuorituksiin elokuvien konnana: "BEST OF THE BAD".
Valikoitu filmografia

Sheriffi (1952)
Häikäilemättömät (1955)
Nuoret leijonat (1958)
Lainsuojattoman jäljillä (1959)
Mies joka ampui Liberty Valancen (1962)
Vain muutaman dollarin tähden (1965)
Hyvät, pahat ja rumat (1966)
Kosto odottaa (1967)
Sabata – salaperäinen ratsastaja (1970)
Kapteeni Apassi (1971)
Sabatan paluu (1971)
The Octagon – hiljaiset tappajat (1980)
Pako New Yorkista (1981)
Aiheesta muualla

Kuvia tai muita tiedostoja aiheesta Lee Van Cleef Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Saksa  Israel  Yhdysvallat  Tšekki  Alankomaat  Puola 
Taiteenala:  MusicBrainz 
Henkilöt:  Deutsche Biographie  DDB  Elonet 
Muut:  SNAC  IdRef 
Lee Van Cleef elokuvassa Neljän naamion salaisuus (Kansas City Confidential, 1952).
Lee Van Cleefin hautapaikka.
Suklaalevy

Norjalainen Freian valmistama suklaalevy.
Fazerin kokonaisia hasselpähkinöitä sisältävä suklaalevy paperi- ja foliokääreessään. Hasselpähkinälevy on Fazerin toiseksi suosituin levy Sinisen jälkeen.
Suklaalevyjä myynnissä Citymarket Keljossa Jyväskylässä.
Suklaalevy on litteään, usein suorakulmaiseen muotoon valettua suklaata. Levyn uritus helpottaa suklaan jakamista pienemmiksi paloiksi tai riveiksi.
Sadan tai kahdensadan gramman kokoisina myytävien levyjen ohella suklaan perusmuotoja ovat suupalan kokoiset konvehdit ja suklaapatukat, jotka noin 40 gramman kokoisina voi syödä kerralla. Suklaalevy soveltuu välipalaa ja suupalaa suurempaan tarpeeseen.
Suklaalevyjen pakkauksissa käytetään suojana usein foliota, joka auttaa suklaata säilymään. Folion päällä on tavallisesti paperinen tai pahvinen pakkaus.
Suklaalevyissä yleisimmän suorakaiteen muodon ohella esimerkiksi Ritter Sportilla on neliömäisiä levyjä, joiden muoto on Saksassa patentoitu. Suklaalevyn suklaa voi olla maitosuklaata, tummaa suklaata tai valkosuklaata. Levyjä on saatavissa täytesuklaina ja eri tavoin maustettuina.
Suklaalevyjä syödään Suomessa paljon. Pelkästään Fazerin Vantaan tehtaalla valmistui 2010-luvun alussa vuosittain 15 miljoonaa suklaalevyä, joista yli 80 % myytiin Suomessa.
Historia

Nykyinen suklaalevy syntyi 1800-luvun kuluessa. Kaakao oli tullut Eurooppaan jo 1500-luvulla, mutta kiinteästä suklaasta valettujen suklaalevyjen tuotantoon päästiin vasta 300 vuoden kuluttua. Ensimmäiset tummasta suklaasta tehdyt levyt valmisti J.S. Fry & Sons 1847 Bristolissa. Raaka-aineita olivat kaakaojauhe ja kaakaovoi, jotka van Houten oli onnistunut erottamaan toisistaan, sekä sokeri. Suklaalevyistä tuli heti suosittuja.
Miedompia maitosuklaalevyjä alettiin valmistaa vuonna 1875, kun maidon kuivaamiseen jauheeksi oli löytynyt menetelmä. Suklaan valmistukseen löytyi muitakin menetelmiä, joilla suklaasta saatiin sileämpää, kiiltävämpää ja paremmin säilyvää.
Ensimmäinen askel täytesuklaan suuntaan oli Ranskassa kehitetty kermaa sisältävä ganache, joka johti suklaatryffelien ja muiden suklaaseen liitettävien makujen syntymiseen.
Jo atsteekit olivat maustaneet kaakaota vaniljalla, hunajalla ja pitaijalla. Espanjalaisupseerit taas lisäsivät juomaan hasselpähkinää ja mantelia. Hunajan sijaan he makeuttivat ruokosokerilla, jota oli saatu Eurooppaan Intiasta alun perin Aleksanteri Suuren lähettämänä.
Suklaalevyissä käytetään edelleen samoja täytteitä. Suosittuja ovat marja- ja hedelmä- sekä marmeladitäytteiden ohella kahvi, minuttu, marsipaani ja kinuski.
Monet nykyisistä suklaalevyjen valmistajista aloittivat pieninä perheyrityksinä 1800-luvulla. Tällä hetkellä levyt valmistetaan pääosin teollisessa mittakaavassa muutaman suuren jättiyhtiön tuottamana.
Suomessa Fazerilla suklaalevyjen tuotanto alkoi vuonna 1894. Fazerin Sininen kuitenkin sai alkunsa vuonna 1922.
Suklaalevyn kulttuurisia merkityksiä

Kahvipaketin tapaan suklaalevy toimii maksuna vaihtokaupoissa, lahjana tai tuliaisena.
Työpaikkojen kriisitilanteissa suklaalevyä on toisinaan pidetty liian vaatimattomana kompensaationa.
Toisaalta esimerkiksi Kuntaliiton lakimies on ohjeistanut, että suklaalevy on opettajalle kynttilän ohella sopiva lahja, kun taas kalliimmat lahjat voivat lähetä virkamiehen lahjontaa. Suklaalevyä on käytetty jopa palkintona, joka ohjaa kuntalaisia käyttämään etäpalveluja.
Toisinaan suklaalevy nähdään keskeisenä lohturuokana ja tunnesyömisenä, jolloin isokin levy syödään kerralla ja yksin.
Suklaasta onkin löydetty ainesosia, jotka saattavat aiheuttaa suklaaholismia. Tutkija Alan Drewnowski on havainnut, että aivot tuottavat suklaan ansiosta luonnollisia opiaatteja, jotka aiheuttavat lievän euforista hyvänolon tunnetta ja lievittävät kipua. Suklaasta on löydetty myös anandamidia, jonka vaikutus muistuttaa kannabista, sekä kofeiinin tyyppisesti piristävää teobromiinia.
Yhdistyneiden kansakuntien jäsenvaltiot

YK:n jäsenvaltiot.
Nykyiset jäsenvaltiot > Entiset jäsenvaltiot

| Valtio | Alkamisvuosi | Päättymisvuosi | Seuraajavaltio(t) |
| --- | --- | --- | --- |
|  Kiinan tasavalta | 1945 | 1971   |  Kiinan kansantasavalta |
|  Tšekkoslovakia (vuosina 1990–1992 nimimuodossa Tšekin ja Slovakian liittotasavalta) | 1945 | 1992 |  Slovakia ja  Tšekki |
|  Neuvostoliitto | 1945 | 1991 |  Venäjä |
|  Jugoslavia | 1945 | 1992      |  Bosnia ja Hertsegovina,  Kroatia,  Slovenia,  Pohjois-Makedonia,  Serbia ja Montenegro |
|  Jemenin arabitasavalta | 1947 | 1990 |  Jemen |
|  Malaijan liittovaltio | 1957 | 1963 |  Malesia (vuodesta 1965 myös  Singapore) |
|  Yhdistynyt arabitasavalta | 1958 | 1961 |   Syyria ja  Egypti |
|  Tanganjika | 1961 | 1964 |  Tansania |
|  Sansibar | 1963 | 1964   |  Tansania |
|  Jemenin demokraattinen kansantasavalta (Demokraattinen Jemen) | 1967 | 1990 |  Jemen |
|  Saksan demokraattinen tasavalta | 1973 | 1990  |  Saksa |
|  Saksan liittotasavalta | 1973 | 1990  |  Saksa |
|  Serbia ja Montenegro | 2000 | 2006  |  Serbia |
Tarkkailijajäsenet

| Tarkkailija | Vuodesta | Lisätietoja |
| --- | --- | --- |
|  Pyhä istuin (Vatikaani) | 1964 | 1964: tarkkailijan status. 2004 (A/RES/58/314): täysjäsenyys tunnustettu paitsi äänestyksissä. Oikeus osallistua keskusteluihin ilman välittäjää |
|  Palestiina | 1974 (A/RES/3237 (XXIX)): tarkkailijan status 1988 (A/RES/43/160): oikeus osallistua keskusteluihin ilman välittäjää 1988 (A/RES/43/177): alkoi käyttää nimeä Palestiina   1998 (A/RES/52/250): oikeus osallistua yleiskokouksiin | 1974: tunnustettiin palestiinalaisten viralliseksi edustajaksi vuoden 1974 Arabiliiton kokouksessa ja myöhemmin 100 valtion kesken joilla on myös diplomaattiset suhteet Israeliin    1974: tunnustettiin YK:n yleiskokouksen resuluution   3236 mukaan ainoaksi Palestiinan kysymyksen viralliseksi elimeksi ja samalla palestiinalaisten oikeuksista saada itsenäinen suvereeni Palestiina  1988:  julistautui itsenäiseksi Palestiinanvaltioksi   1994:  Palestiinalaishallinto perustettiin palestiinalaisalueille  Oslon sopimuksen mukaan jonka allekirjoitti PLO, Israel, USA ja Venäjä |
Entiset tarkkailijavaltiot

| Valtio | Saanut tarkkailija-aseman | Saanut pysyvän jäsenmaan aseman | Ajanjakso |
| --- | --- | --- | --- |
|  Sveitsi | 1946 | 2002 | 56 vuotta |
|  Korean tasavalta | 1949 | 1991 | 42 vuotta |
|  Itävalta | 1952 | 1955 | 3 vuotta |
|  Suomi | 1952 | 1955 | 3 vuotta |
|  Saksan liittotasavalta | 1952 | 1973 | 21 vuotta |
|  Italia | 1952 | 1955 | 3 vuotta |
|  Japani | 1952 | 1956 | 4 vuotta |
|  Vietnamin tasavalta | 1952 | Yhdistyi Pohjois-Vietnamin kanssa 1975 | 24 vuotta |
|  Espanja | 1955 | 1955 | Alle vuosi |
|  Monaco | 1956 | 1993 | 37 vuotta |
|  Kuwait | 1962 | 1963 | 1 vuosi |
|  Saksan demokraattinen tasavalta | 1972 | 1973 | 1 vuosi |
|  Bangladesh | 1973 | 1974 | 1 vuosi |
|  Korean demokraattinen kansantasavalta | 1973 | 1991 | 18 vuotta |
|  Vietnamin demokraattinen tasavalta | 1975 | 1977 | 1 vuosi |
|  Vietnamin sosialistinen tasavalta | 1976 | 1977 | 1 vuosi |
Ryhmittymät

| Järjestö tai ryhmittymä  | Tarkkailijan oikeus | Tyyppi |
| --- | --- | --- |
| Punaisen Ristin kansainvälinen komitea | 1990 | yksityinen sveitsiläinen komitea, jolla on erityisiä oikeuksia sekä immuniteetti |
| Punaisen Ristin ja Punaisen Puolikuun yhdistysten kansainvälinen liitto | 1994 | federaatio, joka on Punaisen ristin elin |
| Parlamenttienvälinen liitto | 2002 | kansallisten parlamentien välinen etujärjestö |
| Kansainvälinen rikostuomioistuin | 2004 | kansainvälinen oikeus |
| Kansainvälinen Olympiakomitea | 2009 | urheilujärjestö, joka edustaa kansallisia olympiakomiteoita. |
| Maltan ritarikunta | 1994 | suvereeninen ryhmittymä, joka ei ole itsenäinen valtio |
Ryhmittymät > Kansainväliset järjestöt

| Organisaatio  | Vuodesta  |
| --- | --- |
AKT-maat: 1981
Afrikan kehityspankki: 1987
Afrikan Unioni (entinen OAU): 1965 ja 2002
Andien yhteisö: 1997
Aasian kehityspankki: 2002
ASEAN: 2006
Mustanmeren talousjärjestö: 1999
Caricom: 1991
Kollektiivinen turvallisuusjärjestö: 2004
Itsenäisten valtioiden yhteisö: 1994
Kansainyhteisö: 1976
Portugalinkielisten maiden yhteisö: 1999
Euroopan neuvosto: 1989
ECOWAS: 2004
Euroopan unioni: 1974/2011
GUAM: 2003
Ibero-Amerikka: 2005
Interpol: 1996
International Hydrographic Organization: 2001
Kansainvälinen siirtolaisjärjestö: 1992
Organisation Internationale de la Francophonie: 1978
Kansainvälinen luonnonsuojeluliitto: 1999
Latinalaisen Amerikan yhdentymisliitto: 2005
Arabiliitto: 1950
OPEC: 2006
OECD: 1998
ETYJ: 1993
Amerikan valtioiden järjestö: 1948
Islamilainen konferenssi: 1975
Shanghain yhteistyöjärjestö: 2004
Eteläisen Afrikan kehitysyhteisö: 2004
Kiinan tasavallan edustus Yhdistyneissä kansakunnissa

Kiinan tasavalta oli yksi viidestä YK:n perustajajäsenestä 1945. Kiinan sisällissodan jälkeen 1949 Guomindangin hallitsema tasavalta pakeni Taiwanin saarelle ja kommunistipuolue julisti Kiinan kansantasavallan perustetuksi.
Kiinan tasavalta jatkoi edustusta YK:ssa huolimatta sen huomattavan pienestä maa-alueesta ja väestöstä verrattuna mantereella sijaitsevaan Kiinan kansantasavaltaan. Lopulta YK:n päätöslauselma 2758 yleiskokouksessa 25. lokakuuta 1971 erotti Kiinan tasavallan kaikista YK:n elimistä ja Kiinan kansantasavalta sai sen paikan myös turvallisuusneuvostossa. Kiinan tasavalta on yrittänyt useita kertoja päästä uudelleen YK:n jäseneksi – ei koko Kiinan, vaan ainoastaan Taiwanin 23 miljoonan asukkaan edustajana – mutta sitä ei ole hyväksytty.
Aiheesta muualla

Virallinen jäsenluettelo (englanniksi)
Selena Gomez

| Selena Gomez |
| --- | --- |
 Selena Gomez vuonna 2021.
Henkilötiedot
Koko nimi:  Selena Marie Gomez
Syntynyt: 22. heinäkuuta 1992 (ikä 32) Grand Prairie, Texas, Yhdysvallat
Ammatti:  näyttelijä, vaatesuunnittelija, laulaja, aktivisti, tuottaja, malli
Näyttelijä
Aktiivisena:  2002–
Merkittävät roolit:  Alex Russo (Waverly Placen velhot)
Palkinnot
 ALMA 2009 Waverly Placen velhot Teen Choice 2009 Waverly Placen velhot  2010 Waverly Placen velhot  2011 Waverly Placen velhot Young Artist 2009 Waverly Placen velhot Kids Choice 2009 Waverly Placen velhot  2010 Waverly Placen velhot  2011 Waverly Placen velhot  2012 Waverly Placen velhot  2013 Waverly Placen velhot Gracie Award 2010 Waverly Placen velhot 
 Nimikirjoitus
Aiheesta muualla
Viralliset kotisivut
IMDb 
Elonet
AllMovie
Selena Gomez esiintymässä joulukuussa 2013.
Selena Marie Gomez (s. 22. heinäkuuta 1992 Grand Prairie, Texas, Yhdysvallat) on yhdysvaltalainen näyttelijä ja laulaja, joka tunnetaan muun muassa Alex Russon roolista Disney Channelin televisiosarjassa Waverly Placen velhot.
Varhainen elämä

Selena Gomez syntyi Grand Prairiessa, Texasissa. Hänen isänsä Ricardo Gomez on sukujuuriltaan meksikolainen ja äiti Amanda ”Mandy” Cornett on italialaista syntyperää. Selenan syntyessä hänen äitinsä oli vasta 16-vuotias. Vanhemmat erosivat Selenan ollessa viisivuotias, ja myöhemmin hänen äitinsä avioitui uudestaan Brian Teefeyn kanssa. Selena sai etunimensä vuonna 1995 kuolleen teksasilaislaulaja Selenan mukaan.
Vanhempien eron jälkeen Selena kasvoi äitinsä luona, ja taloudellisesti perheen elämä oli hyvin tiukkaa. Gomezin mukaan he joutuivat joskus etsimään maasta kolikoita voidakseen tankata auton. Mandy työskenteli muun muassa teatterinäyttelijänä elättääkseen itsensä ja tyttärensä. Selena kasvatettiin katolilaiseksi.
Gomezilla on kaksi sisarpuolta: vuonna 2013 syntynyt Gracie Elliot Teefey hänen äitinsä liitosta Brian Teefeyn kanssa, sekä Victoria ”Tori” Gomez, joka syntyi Gomezin isälle Ricardolle ja tämän vaimolle Saralle vuonna 2014. Gomez kävi high schoolin kotiopetuksessa ja sai päättötodistuksen vuonna 2010.
Ura > Näyttelijänä

Selena Gomez aloitti näyttelemisen seitsemänvuotiaana esittäen Barney ja ystävät -televisiosarjassa Giannaa kahden tuotantokauden ajan. 2000-luvun alkuvuosina Gomez esiintyi sivurooleissa elokuvissa Spy Kids 3 – Peli on pelattu ja Walker, Texas Ranger: Trial by Fire. Hänen ensimmäinen pääosaroolinsa oli lyhytelokuvassa Brain Zapped.
Kesällä 2004 Disney Channel poimi Gomezin koe-esiintymisistä. Hän vieraili televisiosarjoissa Zackin ja Codyn viiden tähden elämää ja Hannah Montana, joista jälkimmäisestä hän sai toistuvan sivuroolin toisella tuotantokaudella.
Vuonna 2007 Gomez valittiin esittämään yhtä päärooleista, Alex Russoa, teinivelhoista kertovassa Waverly Placen velhot -sarjassa. Hän on saanut roolistaan neljä palkintoehdokkuuta muun muassa erinomaisesta esiintymisestä nuorten sarjassa. Gomez on näytellyt myös Tuhkimoa elokuvassa Tuhkimotarina 2 (2008) ja toista pääosaa Demi Lovaton rinnalla Operaatio Prinsessassa (2009). Myöhemmin hän on ollut mukana päärooleissa elokuvissa Ramona ja Beezus (2010), Monte Carlo (2011) ja Spring Breakers (2012).
Ura > Laulajana

Selena Gomez aloitti musiikkiuransa vuonna 2006, kun hän levytti tunnuskappaleen elokuvaan Brain Zapped. Vuotta myöhemmin hän levytti tunnuskappaleen ”Everything Is Not What It Seems” Waverly Placen velhoihin. Gomez osallistui myös 101 dalmatialaista -platina-DVD:n tekemiseen laulamalla coverkappaleen ”Cruella de Vil”. Vuonna 2008 Gomez esiintyi Jonas Brothers -yhtyeen musiikkivideossa ”Burnin’ Up”. Samaan aikaan hän äänitti kolme kappaletta ”Tell Me Something I Don't Know”, ”Bang a Drum” ja ”New Classic” elokuvaan Tuhkimotarina 2. Hän äänitti myös kappaleen ”Fly to Your Heart” animaatioelokuvaan Helinä-keiju. Monte Carlo-elokuvan lopputeksteissä soitetaan Gomezin "Who Says"-kappaletta, hän itse myös näytteli kyseisessä elokuvassa. Myös Ramona & Beezus-elokuvassa soitettiin lopussa Gomezin "Live Like There's No Tomorrow"-kappale.
Vuonna 2008 Gomez allekirjoitti levytyssopimuksen Hollywood Recordsin kanssa. Samana vuonna hän perusti yhtyeen Selena Gomez & the Scene, joiden kanssa hän on julkaissut jo kolme studioalbumia. Hän kuitenkin erosi yhtyeestään vuonna 2013, ja seuraavan albuminsa, Stars Dance, hän teki ilman bändiään.
22. kesäkuuta 2015 Gomez julkaisi singlen ”Good For You”. Kappaleella on mukana rap-artisti ASAP Rocky, ja sen musiikkivideon ohjasi Sophie Muller. Kappale on yltänyt Billboard Hot 100 -listalla korkeimmillaan sijalle viisi.
Gomezin viimeisimmän albumin nimi on Revival, ja se ilmestyi 9. lokakuuta 2015. Albumin julkaisi Interscope Records.
Ura > Muuta

Syyskuussa 2009 Gomez nimettiin Unicefin hyvän tahdon lähettilääksi. 17-vuotiaana hän oli Yhdysvaltojen nuorin Unicef-lähettilääksi valittu henkilö. Lokakuussa 2009 uutisoitiin, että Selena Gomez suunnittelee oman ”Dream Out Loud” -nimisen vaatemallistonsa.
Yksityiselämä

Gomez seurusteli laulaja-näyttelijä Nick Jonasin kanssa vuosina 2008–2010. Joulukuussa 2010 Gomez alkoi seurustella laulaja Justin Bieberin kanssa. Heidän on-off -suhteensa kesti vuoteen 2014 asti. Gomez alkoi seurustella laulaja The Weekndin kanssa alkuvuodesta 2017. He erosivat saman vuoden lokakuussa seurusteltuaan kymmenen kuukautta. Joulukuussa 2023 Gomez julkisti suhteensa musiikkituottaja Benny Blancoon. He kihlautuivat joulukuussa 2024.
Gomezin paras ystävä on Taylor Swift
Vuonna 2016 Gomez peruutti maailmankiertueensa masennuksen vuoksi ja jäi määrittelemättömän pituiselle esiintymistauolle. Hän rikkoi syyskuussa 2016 Instagramissa ensimmäisenä sadan miljoonan seuraajan rajan. Joulukuussa 2023 hänellä oli 429 miljoonaa seuraajaa, mikä on enemmän kuin kenelläkään muulla henkilöllälähde?.
Gomezilla on diagnosoitu autoimmuunitauti lupus. Syyskuussa 2017 hänelle tehtiin munuaisensiirto, sillä hänen munuaisensa olivat vaurioituneet punahukan vuoksi. Munuaisen luovutti hänen ystävänsä, näyttelijä Francia Raisa.
Vuoden 2020 huhtikuussa Gomez kertoi, että hänellä on kaksisuuntainen mielialahäiriö.
Diskografia

| --- | --- |
 Selena Gomez & the Scene albumit Kiss & Tell (2009)  A Year Without Rain (2010)   When the Sun Goes Down (2011) Sooloalbumit Stars Dance (2013)  Revival (2015)  Rare (2020) Kokoelma-albumit For You (2014) EP:t Revelación (2021) Singlet ”Tell Me Something I Don’t Know” (2008)  ”Magic” (2009)  ”Come & Get It” (2013)  ”Slow Down” (2013)  ”The Heart Wants What It Wants” (2014)  ”Good for You” (mukana ASAP Rocky, 2015)  ”Same Old Love” (2015)  ”Hands to Myself” (2016)  ”Kill Em with Kindness” (2016)  ”It Ain’t Me” (Kygon kanssa, 2017)  ”Bad Liar” (2017)  ”Fetish” (mukana Gucci Mane, 2017)  ”Wolves” (Marshmellon kanssa, 2017)  ”Back to You” (2018)  ”I Can’t Get Enough” (Benny Blancon kanssa, 2019)  ”Lose You to Love Me” (2019)  ”Look at Her Now” (2019)  ”Rare” (2020)  ”Boyfriend” (2020)  ”Past Life (Remix)” (Trevor Danielin kanssa, 2020)  ”Ice Cream” (Blackpinkin kanssa, 2020)  ”Baila Conmigo” (Rauw Alejandron kanssa, 2021)  ”De Una Vez” (2021)  ”Selfish Love” (DJ Snaken kanssa, 2021)  ”999” (Camilon kanssa, 2021) :  Vierailevana artistina ”I Want You to Know” (Zedd, 2015)  ”We Don’t Talk Anymore” (Charlie Puth, 2016)  ”Trust Nobody” (Cashmere Cat, 2016)  ”Taki Taki” (DJ Snake feat. Ozuna & Cardi B, 2018)  ”Anxiety” (Julia Michaels, 2019)  ”Let Somebody Go” (Coldplay, 2021) Promosinglet ”Send It On” (2009)  ”Shake It Up” (2010)  ”Me & the Rhythm” (2015)  ”Feel Me” (2020)
Aiheesta muualla

Wikimedia Commonsissa on kuvia tai muita tiedostoja aiheesta .
Selena Gomezin virallinen sivusto (englanniksi)
Selena Gomez Internet Movie Databasessa. (englanniksi)
Selena Gomez Elonetissä.
Selena Gomez Allmoviessa (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Yhdysvallat  Latvia  Tšekki  Korea  Alankomaat  Puola 
Taiteenala:  Emmy Awards  Grammy Awards  MusicBrainz 
Henkilöt:  Deutsche Synchronkartei  DDB  Elonet 
Muut:  Europeana  IdRef 
Selena Gomez vuonna 2012.
Komiat

| Komiat |
| --- | --- |

Lehtityyppi:  Paikallislehti
Julkaisija:  I-Mediat Oy
Levikki:  5541 (LT 2016)
Perustettu:  2009
Päätoimittaja:  Marianne Lähde
Kotikunta:  Kauhava
Kotimaa:  Suomi
Sivukoko:  Tabloid
Ilmestymistiheys:  Kerran viikossa, 52 kertaa vuodessa.
Kieli:  suomi
Aiheesta muualla
www.komiat.fi
Komiat on Kauhavan kaupungin ja Vöyrin Petterinmäen keskiviikkoisin ilmestyvä paikallislehti. Toimitus on Kauhavan keskustaajamassa. Päätoimittaja on Marianne Lähde.
Lehden levikki on 5284 kpl. (LT 2017 mediaauditfinland.fi) Lehteä kustantaa Ilkka-Yhtymään kuuluva I-Mediat Oy ja se painetaan I-Print Oy:n sanomalehtipainossa Seinäjoella.
Komiat-lehti syntyi, kun kaksi alueen paikallislehteä, Härmät-lehti ja Kauhavan sanomalehti, yhdistettiin vuoden 2009 alussa. Samaan aikaan toteutui Kauhavan, Alahärmän, Ylihärmän ja Kortesjärven kuntaliitos.
Lehti on palkittu Sanomalehtien Liiton paikallislehtikilpailussa vuosina 2011, 2012 ja 2014.